Ötven éve szereltek le a velencei obsitosok | FEOL
MN 1178-as rádiótechnikai század 2019. 10. 10. 07:10
Jó hangulatú találkozóra jöttek össze a velencei MN 1178-as rádiótechnikai (lokátoros) század 1967–69 között sorkatonai szolgálatot teljesített obsitos katonái, hogy megünnepeljék leszerelésük 50. évfordulóját.
A bensőséges találkozón Márki Ferenc katonatársunk megemlékezett a század katonáiról, felsorolta, kik szereltek le 1969 őszén három ciklusban, és akiknek a fele már sajnos nincs közöttünk. De a megmaradtak is idős, 70 év feletti obsitos katonák!
Fél évszázaddal ezelőtt, 1969-ben szereltek le az 1178-as rádiótechnikai század katonái
Kovács János katonatársunk a találkozóink szervezője és Márki Ferenc meghívták az akkori szakaszparancsnokunkat, Fenyvesi László őrmestert, aki ma nyugalmazott főtörzszászlós, s aki örömmel fogadta a meghívást. Egy finom vacsora után jó hangulatú beszélgetésekkel zártuk találkozónkat, és megbeszéltük, ha megérjük, jövő évben is találkozni fogunk!
Szakadt alá menekült / 31 perce